stanford-oval/wikipedia huggingface dataset:
כביצה
הערות שוליים

↑  משנה, מסכת כלים, פרק י"ז, משנה ו', ראו תלמוד בבלי, מסכת יומא, דף פ', עמוד א', ומשנה תורה לרמב"ם, ספר זמנים, הלכות שבת, פרק ח', הלכה ה'.
↑  משנה תורה לרמב"ם, ספר זרעים, הלכות ביכורים ושאר מתנות כהונה שבגבולין, פרק ו', הלכה ט"ו
↑  ספר ראבי"ה, סוף סימן קז. וכך כותב: "וכל היכא שצריך כזית צריך שיהיה מאכל בהרווחה, לפי שאין אנו בקיאין בשיעור זית כדי שלא תהיה ברכה לבטלה".
↑  תוספות על תלמוד בבלי, מסכת יומא, דף פ', עמוד א'
↑  משנה ברורה על השולחן ערוך, אורח חיים, סימן תפ"ו, סעיף א'
↑  תלמוד בבלי, מסכת פסחים, דף ק"ט
↑  תלמוד בבלי, מסכת פסחים, דף ע"ט, עמוד ב'
↑  ספר ויקרא, פרק י"א, פסוק ל"ד
↑  משנה, מסכת ברכות, פרק ז', משנה ב'
↑  משנה, מסכת פסחים, פרק ג', משניות ז-ח
↑  תלמוד בבלי, מסכת פסחים, דף ק"כ, עמוד ב'
↑  משנה, מסכת סוכה, פרק ג', משנה ז'
↑  סידור רס"ג, סימן קא; כל בו, סימן פט; ספר האשכול מהדורת אלבק, הלכות חלה; שיבולי הלקט סימן ריב; תשובות גאוני מזרח ומערב, סימן קיד; פירוש רב ניסים גאון, מסכת עירובין דף פב, עמוד ב; הלכות רי"ץ גיאת, הלכות קידוש; ספר העיתים, סימן קמא; ספר האורה, חלק א, סימן נ; אלפס מסכת עירובין, דף כז, עמוד ב.
↑  יעקב גרשון וייס, מידות ומשקלות של תורה, עמוד פז.
↑  ש"ך על שולחן ערוך יורה דעה, סימן שכד, סעיף ג; נושאי כלים על השולחן ערוך, אורח חיים, סימן תנו, סעיף א: אליה רבה, מלבושי יום טוב, חוק יעקב; רבי יעקב הורוויץ בהגהות לספר יש נוחלין אות יז; יחזקאל לנדא, צל"ח, מסכת פסחים, סימן קטז; חיי אדם, הלכות שבת, כלל קכח, סעיף טו
↑  יעקב גרשון וייס, מדות ומשקלות של תורה, פרק פו, הערה 3
↑  שו"ת חתם סופר, אורח חיים, סימן קכז; מחצית השקל על השולחן ערוך, אורח חיים, סימן תנו, סעיף א; ליקוטי חבר בן חיים, חלק ד,  דף ג, עמוד ב; רבי עקיבא יוסף שלזינגר בביטאון "תל תלפיות" כרך ט, מכתב י, שכך הוא המנהג בירושלים, ועיין שם שיעורים אחרים.
↑  יעקב גרשון וייס, מדות ומשקלות של תורה, פרק פו, הערה 3.
↑  פירוש המשניות לרמב"ם, מסכת עדויות, פרק א, משנה ב
↑  יעקב גרשון וייס, כח בהערה
↑  הרב אברהם חיים נאה, שיעורי תורה, עמוד קפב; יעקב גרשון וייס, מידות ומשקלות של תורה, עמוד קח ועמוד קפה הערה טז
↑  זהר עמר, שיעור "כביצה" לאור המציאות הקדומה, Jewish Studies, an Internet Journal 22, 2022, עמ' 1-25
↑  תלמוד בבלי, מסכת עירובין, דף פ"ג, עמוד א'
↑  רמב"ם, הלכות טומאת אוכלין, פרק ד, הלכה א
↑  הרב אברהם חיים נאה, שיעורי תורה, עמוד קנד
↑  חיים בניש, מידות ושיעורי תורה, עמוד רלט
| מידות, שיעורים ומשקלות בהלכה |
| --- | --- | --- |
| מידות אורך | אצבע • סיט • טפח • זרת • אמה • ריס • מיל • פרסה |  |
| מידות נפח | כור • לתך • איפה • סאה • הין • עשרון • קב • לוג • מלוא לוגמיו • רביעית • כביצה • ככותבת • כגרוגרת • כזית • משורה • קורטוב • כעדשה |  |
| מידות מטבעות | כיכר של קודש • כיכר של חול • מנה • דינר זהב • סלע • שקל • זוז (דינר כסף) • סלע מדינה (טרפעיק) • מעה • פונדיון • איסר • מסמס • קונטרק • פרוטה |  |
| מידות שטח | בית כור • בית לתך • בית סאה • בית קב • בית רובע |  |
| מידות זמן | חלק • שיתין נשמין • תוך כדי דיבור • כדי אכילת פרס • כדי הילוך • שעה זמנית • מעת לעת |  |
ישראל באירוויזיון 2019

ישראל השתתפה באירוויזיון 2019 בשלב הגמר שהתקיים בביתן 2 באקספו בתל אביב-יפו, ב-18 במאי, בעקבות ניצחונה באירוויזיון 2018, ויוצגה על ידי קובי מרימי, זאת הייתה ההשתתפות ה-42 של ישראל בתחרות הזמר של האירוויזיון. אירוויזיון 2019 הוא השלישי שהתקיים בישראל, והראשון בהפקת תאגיד השידור הישראלי. נציג ישראל לאירוויזיון 2019 נקבע בעונה השישית של התוכנית הכוכב הבא לאירוויזיון. השיר הישראלי לאירוויזיון, Home, נבחר על ידי ועדה פנימית של התאגיד ושל "טדי הפקות" (שמפיקה את "הכוכב הבא"), והושמע לראשונה בטקס פרסי האקדמיה לטלוויזיה לשנת 2018 ששודר בכאן 11.
לתחרות האירוויזיון התלווה בישראל רצף של אירועים ובכללם הפנינג כפר האירוויזיון, אירועי לילה לבן של תל אביב, ושידורי התחרות בערוץ כאן 11 בטלוויזיה, בתחנת כאן 88 ברדיו, כמו גם שידור בערבית בערוץ מַכַּאן 33, ברוסית בכאן רק"ע, ושידורים מונגשים ביוטיוב, בערוץ כאן חינוכית ובתחנת כאן תרבות.
לפני האירוויזיון > רקע

לאחר ניצחונה של נטע ברזילי באירוויזיון 2018 שנערך בליסבון, קיבלה ישראל את משימת האירוח של אירוויזיון 2019. אירוויזיון זה היה האירוויזיון השני שבו השתתף תאגיד השידור הישראלי והראשון שהוא הפיק. זו תהיה הפעם השלישית שישראל תארח את תחרות האירוויזיון, ולראשונה תיערך התחרות בתל אביב. בפעמיים הקודמות, אירוויזיון 1999 ואירוויזיון 1979, נערכה התחרות בירושלים בבנייני האומה.
ב-11 ביוני 2018 פורסם שתאגיד השידור הישראלי ויתרו על בחירת נציג ישראל לאירוויזיון 2019 ופרסמו קול קורא להגשת הצעות לשיתוף פעולה לבחירת הנציג לתחרות, ובו נקבע שהנציג יבחר עד ינואר 2019. מאוחר יותר נודע שהנציג יבחר במסגרת התוכנית "הכוכב הבא לאירוויזיון" והשיר יבחר בערוץ כאן 11 במסגרת פורמט שיפותח במיוחד למטרה זו, במסגרתו ייחשף השיר הזוכה והקליפ שיופק לו.
לפני האירוויזיון > בחירת המבצע

המבצע נבחר על ידי תוכנית המציאות הכוכב הבא לאירוויזיון 2019 המשודרת בקשת 12 השייכת לשידורי קשת, הזוכה בה ייצג את ישראל באירוויזיון 2019.
לפני האירוויזיון > בחירת המבצע > הגמר

הגמר שודר ב-12 בפברואר 2019. ב-11 בפברואר 2019 נחשפה רשימת השירים לגמר.
לפני האירוויזיון > בחירת המבצע > הגמר > סיבוב ראשון

בסיבוב הראשון ארבעת המתמודדים הנותרים הוצמדו לשני זוגות דו-קרב. מכל דו-קרב, המתמודד עם הציון הגבוה ביותר עבר לשלב הבא של התחרות. בשלב זה לכל שופט הייתה אפשרות להעניק 3% מההצבעה.
בתום הסיבוב הראשון הצופים הצילו מהדחה את אחד מתוך שני המתמודדים על ידי הצבעה ביישומון Mako.
בנוסף הופיע יהונתן מרגי עם השיר "הזוג הזה".
| דו קרב | סדר | שם המבצע | שם השיר | הצבעת השופטים> אמדורסקי | הצבעת השופטים> פלס | הצבעת השופטים> סקעת | הצבעת השופטים> מימון | הצבעת השופטים> סטטיק ותבורי | ציון | תוצאה |
| --- | --- | --- | --- | --- | --- | --- | --- | --- | --- | --- |
| I | 1 | כיתריה | "Locked Out Of Heaven" |  |  |  |  |  | 68% | סיבוב שני |
| I | 2 | שפיטה | "My Way" |  |  |  |  |  | 65% | נבחרה על ידי הצופים |
| II | 3 | מאיה בוסקילה | "Euphoria" |  |  |  |  |  | 54% | מקום 4 |
| II | 4 | קובי מרימי | "Always" |  |  |  |  |  | 79% | סיבוב שני |
| --- | --- |
שפיטה: 56%
מאיה בוסקילה: 44%
לפני האירוויזיון > בחירת המבצע > הגמר > סיבוב שני

בסיבוב השני התמודדו שלושת המבצעים הנותרים מול השופטים והקהל. במהלך כל הופעה הקולות הועברו רק על ידי הצופים באמצעות אפליקציית mako ולראשונה גם באפליקציית "כאן", ללא ציונים המופיעים על המסך. לאחר ההופעה האחרונה, כל שופט מסר את הצבעתו על ידי מתן 8, 10 ו-12 נקודות לשלושת המתמודדים הנותרים; 8 נקודות לאהוב עליהם פחות ו-12 נקודות לאהוב עליהם יותר. בנוסף, שלוש קבוצות שופטים התבקשו להצביע באותה שיטה. ההצבעה התחלקה בצורה שווה בין הקהל והצופים 50% לכל אחד, סך כל הנקודות שניתנו לשופטים לחלק בין שלושת המבצעים הוא 270 וכך גם לקהל הצופים.
חברי שלוש קבוצות השופטים היו:
קבוצה 1: שופטי כוכב נולד - גל אוחובסקי, מרגלית צנעני, צדי צרפתי.
קבוצה 2: כותבי ומלחיני שירים שזכו באירוויזיון - סתיו בגר ("Toy"), קובי אשרת ("הללויה"), יואב גינאי ("דיווה").
קבוצה 3: נציגות "כאן" - לוסי איוב, דפנה לוסטיג, אביה מלכה.
בנוסף הופיעו עדן בן זקן, סטפן לגר, סטטיק ובן-אל תבורי עם השיר "יאסו", וכן נטע ברזילי, זוכת אירוויזיון 2018, עם השיר "באסה סבבה".
| סדר | שם המבצע | שם השיר | שופטים | צופים | ניקוד סופי | מקום |
| --- | --- | --- | --- | --- | --- | --- |
| 1 | שפיטה | "Broken" | 90 | 70 | 160 | 3 |
| 2 | קובי מרימי | "Let It Be" | 102 | 113 | 215 | 1 |
| 3 | כיתריה | "Impossible" | 78 | 87 | 165 | 2 |
| שם המבצע | אמדורסקי | פלס | סקעת | מימון | סטטיק | תבורי | קבוצה 1 | קבוצה 2 | קבוצה 3 | ניקוד השופטים |
| --- | --- | --- | --- | --- | --- | --- | --- | --- | --- | --- |
| שפיטה | 12 | 10 | 10 | 10 | 10 | 12 | 8 | 10 | 8 | 90 |
| קובי מרימי | 8 | 12 | 12 | 12 | 12 | 10 | 12 | 12 | 12 | 102 |
| כיתריה | 10 | 8 | 8 | 8 | 8 | 8 | 10 | 8 | 10 | 78 |
לפני האירוויזיון > בחירת השיר

במסגרת קול קורא לבחירת נציג ישראל לאירוויזיון על שידורי קשת, הזוכה במכרז, לפתח פורמט עבור תאגיד השידור הישראלי שישודר בכאן 11 ובמסגרתו ייחשף השיר הזוכה והקליפ שיופק לו.
ב-28 בינואר 2019 תאגיד השידור הישראלי פרסם קול קורא, המזמין חברי אקו"ם להגיש הצעות לשיר שייצג את ישראל באירוויזיון 2019 עד ל-17 בפברואר.
ב-18 בפברואר 2019 החל התהליך לבחירת השיר לאירוויזיון על ידי ועדה של שישה אנשים, שהורכבה מנציגי "כאן" ומנציגי טדי הפקות. חברי הוועדה מטעם "כאן" הם: אביעד רוזנבויים יושב ראש הוועדה, יובל גנור מנהל רשת ג', נעמה הדסי ומיכל אסולין העורכות המוזיקליות ומטעם טדי הפקות: יואב צפיר וטמירה ירדני ומשקיף מטעם "כאן": רועי דלמדיגו, העורך המוזיקלי. הוועדה התכנסה להקשיב לכ-200 שירים שהוגשו. בין כותבי השירים המוכרים נמצאים: קרן פלס, שירי מימון, אוהד חיטמן, דנה לפידות, אורי אבני יחד עם נוי אלוש ואיזדורה קאופמן. לאחר שהוועדה הקשיבה לכל השירים, נבחרו שלושה שירים, שלהם קובי מרימי יקליט דמואים ומתוכם יבחר השיר לאירוויזיון.
ב-20 בפברואר 2019 נחשף שם השיר שנבחר לייצג את ישראל באירוויזיון, "Home", שאותו יצרו אוהד שרגאי וענבר ויצמן.
ב-7 במרץ 2019 נחשף קטע מהשיר על ידי תאגיד השידור הישראלי "כאן".
ב-10 במרץ 2019 נחשף השיר והקליפ במהלך טקס פרסי האקדמיה הישראלית לטלוויזיה לשנת 2018, שהתקיים בהיכל הספורט אור יהודה ובו הוענקו הפרסים לשחקנים, לסדרות ולתוכניות המצטיינות ששודרו במהלך השנה על המסך.
באירוויזיון > רקע

ישראל העפילה ישירות לגמר בהיותה המדינה המארחת, יחד עם חמש המממנות הגדולות של התחרות: איטליה, צרפת, הממלכה המאוחדת, גרמניה, ספרד.
ב-11 במרץ 2019 נפתח כנס ראשי המשלחות והוגרל סדר הופעתה של ישראל באירוויזיון. קובי מרימי הופיע ה-14 בסדר ההופעה על הבמה בתחרות הגמר.
זמרי הליווי של קובי מרימי לשיר הם מעיין בוקריס, עופרי ישראלי, יוסי מארק, לרה אקסלרוד ולירון נתן לבו. במהלך ההופעה, מאחורי זמרי הליווי, יהיו כמה מסכים שעליהם יוקרנו פניו של מרימי, בדומה לקליפ הרשמי ועל מרימי תוקרן תאורה שתיתן אפקט של שמש, שמתכתבת עם השיר – "I feel the sun upon my skin".
בחזרה הראשונה והשנייה, ב-10 וב-12 במאי, הופיע מרימי על הבמה באקספו בחליפה שחורה כאשר מאחוריו 5 זמרי הליווי ועל המסך נראים פניו של מרימי בדומה לווידאו קליפ. לקראת סוף השיר מרימי עובר בגשר ומעל הבמה יורד מפל של זיקוקים.
באירוויזיון > חצי גמר

ישראל לא השתתפה בחצאי הגמר בהיותה המדינה המארחת, אך הצביעה בחצי הגמר הראשון.
באירוויזיון > גמר

קובי מרימי הופיע בסדר ה-14 על הבמה, אחרי יוון ולפני נורווגיה. השיר סיים במקום ה-23 עם 35 נקודות. זאת הפעם הראשונה בהיסטוריה שישראל לא קיבלה ולו נקודה אחת מהשופטים.
ראו גם

ישראל באירוויזיון
אירוויזיון 2019
הכוכב הבא לאירוויזיון
הערות שוליים

↑  רן בוקר ואיתי בלומנטל, אירוויזיון 2019 ייערך בתל אביב, באתר ynet, 13 בספטמבר 2018
↑  שגיא בן נון‏, פרסום ראשון: התאגיד יוותר שוב על בחירת הזמר לאירוויזיון, באתר וואלה, 11 ביוני 2018
↑  ה"קדם" בוטל: "כאן" ויתרו על קיום תחרות בחירת שיר לאירוויזיון, באתר מעריב אונליין, 12 ביוני 2018
↑   איתי שטרן, נעמה ריבה, בתאגיד "כאן" מוותרים על בחירת נציג ישראל לאירוויזיון הבא, באתר הארץ, 12 ביוני 2018
↑  קול קורא להגשת הצעות לשיתוף פעולה עם תאגיד השידור הישראלי לבחירת נציג התאגיד לתחרות הזמר של האירוויזיון 2019
↑  לא רק ירושלים: הפקת האירוויזיון תפנה לארבע ערים, באתר כלכליסט, 24 ביוני 2018
↑  שגיא בן נון‏, "אקס פקטור" במקום "הכוכב הבא"? גם רשת רוצה לבחור את הנציג לאירוויזיון, באתר וואלה, 3 ביולי 2018
↑  אירוויזיון 2019 בכאן 11, באתר scooper, ‏22 באוגוסט 2018
↑  אירוויזיון 2019: "הכוכב הבא" תבחר את הנציג, "כאן 11" את השיר, באתר ‏מאקו‏, 22 באוגוסט 2018
↑  בקרוב: "הכוכב הבא לאירוויזיון" חוזרת למסך, באתר ‏מאקו‏, 8 בנובמבר 2018
↑  מחפשים את הצעצוע החדש, באתר ‏מאקו‏, 29 בינואר 2019
↑  גמר "הכוכב הבא": רשימת השירים נחשפת, באתר ‏מאקו‏, 11 בפברואר 2019
↑  קול קורא להגשת שירים לתחרות האירוויזיון 2019
↑  תחרות הזמר של האירוויזיון 2019 - תקנון לבחירת שיר
↑  ערן סויסה, מימון או פלס? היום ייבחר השיר לאירוויזיון, באתר ישראל היום, ‏18 בפברואר 2019
↑  ערן סויסה, דחייה בבחירת השיר לאירוויזיון, באתר ישראל היום, ‏18 בפברואר 2019
↑  ליאון קיכלר, ‏השיר הנבחר לאירוויזיון: הבחירה מצטמצמת, באתר ‏מאקו‏, 19 בפברואר 2019
↑  מיכל רז-חיימוביץ', ‏אחד מתוך מאתיים: איך קוראים לשיר הישראלי באירוויזיון 2019, באתר גלובס, 20 בפברואר 2019
↑  יונתן ריגר, ‏הצצה לשיר של ישראל באירוויזיון, באתר ‏מאקו‏, 7 במרץ 2019
↑  עדן יעקובי, טקס פרסי האקדמיה הישראלית לטלוויזיה מגיע לאור יהודה, באתר אונוNEWS, ‏5 בפברואר 2019
↑  מור לוי, ‏נחשף: השיר הישראלי לאירוויזיון, באתר ‏מאקו‏, 10 במרץ 2019
↑  מורן טרנטו-מלר, ‏אירוויזיון 2019 מחמם מנועים: נפתח כנס המשלחות, נבחר מקומה של ישראל, באתר מעריב אונליין, 11 במרץ 2019
↑  וואלה! תרבות, הכירו את חמשת זמרי הליווי של קובי מרימי באירוויזיון בתל אביב, באתר וואלה, ‏20 במרץ 2019
↑  NEW HOME? השיר של קובי מרימי מקבל שינוי מפתיע, באתר "סרוגים", 1 במאי 2019
↑   Israel - Kobi Marimi - Home - First Rehearsal - Eurovision 2019, סרטון  באתר יוטיוב
↑   Israel - Kobi Marimi - Home - Exclusive Rehearsal Clip - Eurovision 2019, סרטון  באתר יוטיוב
↑  מור לוי, ‏צפו: מרימי בחזרה ראשונה על הבמה, באתר ‏מאקו‏, 10 במאי 2019
↑  מור לוי יונתן ריגר, ‏מרימי אופטימי: "יכול גם לנצח", באתר ‏מאקו‏, 12 במאי 2019
1 2 3  Detailed voting results SF1
↑  יונתן ריגר לירון זייד מור לוי, ‏הולנד ניצחה, ישראל במקום ה-23, באתר ‏מאקו‏, 18 במאי 2019
↑  רן בוקר, הנהלת האירוויזיון מודה בטעות: קובי מרימי איבד 12 נקודות, באתר ynet, 22 במאי 2019
1 2 3 4 5  Detailed voting results GF
↑  שגיא בן נון, פרסום ראשון: אלו המוזיקאים הישראליים שישפטו באירוויזיון, באתר וואלה NEWS, ‏24 באפריל 2019 (ארכיון)
↑  Groot, Evert (30 באפריל 2019). "Exclusive: They are the judges who will vote in Eurovision 2019!". Eurovision.tv. European Broadcasting Union. נבדק ב-30 באפריל 2019. {{cite web}}:  (עזרה)
מרימי באקספו
כלכלת חוף השנהב

| --- | --- |

מבנים במרכז המסחרי של חוף השנהב
 דירוג עולמי:  תמ"ג: 80; תמ"ג לנפש: 162
 מטבע:  פרנק CFA מערב אפריקני 
 סטטיסטיקה
 תמ"ג:  78,789
 תמ"ג לנפש:  2,452
 צמיחה כלכלית:  8.60% (דירוג: 6; הערכה לשנת 2015)
 מדד ג'יני:  41.5 (דירוג: 55; 2008)
 כוח עבודה:  8,310,000 (הערכה לשנת 2015)
 הנתונים מבוססים בעיקר על:  ספר העובדות העולמי של ה-CIA הסכומים הנקובים בדולרים בערך זה, הכוונה לדולר אמריקאי, אלא אם כן צוין אחרת
 
כלכלתה של חוף השנהב מבוססת על חקלאות. כ-70% מהאוכלוסייה עוסקים בחקלאות ובשירותים הנלווים למגזר זה. חוף השנהב היא מהמגדלות והמייצאות הגדולות בעולם של פולי קפה, קקאו (40% מהתוצרת העולמית), בננות ומוצרי דקל, כולל שמן דקלים.
בשל המרכיב הגבוה של החקלאות בהכנסות ממט"ח ובתוצר, קיימת רגישות רבה לתנודות במחירי הקפה והקקאו בעולם. מאמצי הממשלה לגוון את הכלכלה ולחזק מגזרים אחרים לא זכו להצלחה רבה.
חוף השנהב מייצאת בעיקר מוצרי חקלאות, קורות עץ לפני עיבוד, ואת מחצב המנגן שמצוי בה. כמו כן היא מייצאת דגים, בעיקר טונה. היא מייבאת נפט, גז טבעי, כימיקלים חקלאיים, מוצרי פלסטיק, מוצרי טלקומוניקציה ומחשוב, וכן אורז.
מגמות כלכליות

במשך תקופה ארוכה כמעט שלא צמח התוצר הממוצע לנפש, בעיקר בגלל הגידול המהיר באוכלוסייה. עם זאת התוצר היום במונחי כוח קניה הוא כפול מאשר בשנות השבעים.
מבחינה כלכלית חוף השנהב היא עדיין מדינת עולם שלישי ואיננה מוגדרת כמדינה מתפתחת. אחד מיעדי הממשלה הוא להביא לצמיחה שנתית דו-ספרתית, אך תרחיש כזה צפוי רק אם יתקיימו תנאים אופטימליים, מחירי יצוא יציבים, וגידול בהשקעות חוץ ובסיוע חוץ. חוף השנהב עדיין אינה צפויה להצטרף למגמת הצמיחה המהירה של חלק ממדינות העולם השלישי בשנים הקרובות, אך צפויה להגיע לקצב של כ-7% - 8%.
בסך הכול עומדת חוף השנהב בקריטריונים שקבעה לה קרן המטבע הבינלאומית, לשם קבלת סיוע חוץ. האינפלציה נמוכה, כ-2.5% לשנה, התקציב הממשלתי מאוזן, והמטבע יציב יחסית. כמו כן, ניכרת התפתחות רבה בענפים לא-מסורתיים, במגזר הפיננסי ובמגזר השירותים, כמו גם שיפור בתהליכי עיבוד מוצרי תעשייה.
בשנת 1996 הייתה האינפלציה עדיין 32%, וירדה תוך מספר שנים לאינפלציה חד ספרתית, וזאת בזכות פיקוח הדוק על העלאות שכר וצמצום הדרגתי של הסקטור הציבורי.
נתונים כלכליים עיקריים

תוצר לאומי גולמי, במונחי כוח קניה: 26 מיליארד דולר.
קצב צמיחה שנתי: כ- 5% לשנה.
תוצר לנפש: 1,600 דולר
חלוקה למגזרים: חקלאות  38%,  תעשייה  18%, שירותים 44%.
פער חברתי, צריכה לפי עשירונים:  עשירון תחתון  2.8%,  עשירון עליון 28% .
אינפלציה שנתית: 2.5%
יצוא: 3.9 מיליארד דולר, מתוכם 37% יצוא קקאו.
מדינות יצוא עיקריות: צרפת 17%, הולנד 12%, ארצות הברית 9%, איטליה 6%.
יבוא:  2.6 מיליארד.
מטבע מקומי: פרנק CFA, מחולק ל-100 סנט.
הבורסה של חוף השנהב

בשנת 1974 הוקמה בורסה בעיר אביג'אן, וזו החלה לפעול בשנת 1976. היא נסגרה בשנת 1997 ובמקומה הוקמה הבורסה האזורית של מערב אפריקה (בצרפתית: bourse regional de valeures), שמושבה אף הוא באביג'אן.
הבורסה משמשת את המדינות החברות ב-WAMU) West African Monetary Union), האיחוד המונטארי של מערב אפריקה). האיחוד הוקם ב-14 בנובמבר 1973 ומאגד בתוכו את בנין, חוף השנהב, בורקינה פאסו, מאלי, ניז'ר, סנגל וטוגו, ומשנת 1991 גם גינאה ביסאו.
מרבית המניות בבורסה זו הן של חברות מחוף השנהב.
כרמלה גרוס ואגנר

| --- | --- |
 מוקד פעילות:  תל אביב, ישראל
 תקופת הפעילות:  1989–1994 (כ־5 שנים)
 סוגה:  רוק
 חברת תקליטים:  נענע דיסק (1989-1992) אן אם סי (1992-1995)
 חברים
 ערן צור אבשלום כספי אורי פרוסט אורי בלק דרור אורגד רם אוריון ירונה כספי מוטי ביקובסקי (הופעות)
 
כרמלה גרוס ואגנר היא להקת רוק ישראלית שפעלה מסוף שנות השמונים וזכתה להצלחה בתחילת שנות התשעים בהנהגת הסולן ערן צור.
היסטוריה

להקת טאטו התפרקה אחרי צאת אלבומה היחיד, "חתוך תוכן". ביוני 1989, החל בסיסט הלהקה, ערן צור, להופיע עם שירים משלו והרכב נגנים בשם "כרמלה גרוס ואגנר", על שם שיר באותו שם. השיר עצמו הוא על שם שכניו של צור בבית הוריו בקריות. ההרכב כלל את אורי פרוסט בגיטרה, אורי בלק בתופים, אבשלום כספי בקלידים וצור עצמו בבס ושירה. הלהקה הופיעה עשרות פעמים, בעידודה של יעל מרגלית, אשר פרסמה את הלהקה בכל ישראל.
באוגוסט 1991 יצא אלבום הבכורה של כרמלה גרוס ואגנר, "פרח שחור". ההקלטות ארכו כשישה חודשים. ערן צור היה היוצר העיקרי באלבום. חלק מהשירים כתב והלחין ("פרפרי תעתוע", "כרמלה גרוס ואגנר"), את חלקם הלחין למילים של עמליה זיו ("תמונה אימפרסיוניסטית", "נשים כותבות שירה"), וחלקם הולחנו על ידי צ'לן טאטו לשעבר, יובל מסנר ("פרח שחור", "החבר של המשוגע"). קורין אלאל וברי סחרוף הפיקו מוזיקלית. למרות תשומת הלב הרבה שעורר האלבום, הצלחתו המסחרית הייתה מוגבלת. באלבום נכלל גם השיר "עד תודבר המחלה", אשר בלט במיוחד בשל היותו השיר העברי הראשון שעסק במחלת האיידס.
לאחר הוצאת "פרח שחור", פרש פרוסט מהלהקה והוחלף בדרור אורגד. ההרכב הזה הקליט ב-1992 חידוש לשירו של זוהר ארגוב "אלינור" ל"שוב יוצא הזמר", פרויקט חידושי שירים של גלי צה"ל לכבוד פורים. באותה שנה, הלהקה הופיעה במועדון "רוקסן", ובהמשך השנה עזב אורגד את כרמלה גרוס ואגנר ובמקומו הצטרפו רם אוריון בגיטרה וירונה כספי בבס שני.
כאשר יצא האלבום "פרח שחור" על גבי תקליטור, נוסף לו שיר בונוס, אשר לא היה קיים כאשר יצא האלבום על גבי תקליט. מדובר בשיר "נשל הנחש", במקור של מאיר אריאל, אשר חידש ערן צור לכבוד הפקת הסרט "שורו".
בשלהי 1994, ערן צור התחיל לעבוד על אלבום סולו ראשון. מכיוון שחברי הלהקה השתתפו בהפקה, עיבוד ונגינה, הקרדיט על העטיפה היה "ערן צור - כרמלה גרוס ואגנר". האלבום, "עיוור בלב ים", יצא בפברואר 1995 וגם בו היה צור היוצר העיקרי. האלבום הניב את אחד הלהיטים הגדולים ביותר של הלהקה ושל צור, "ערב ב' כסלו".
אחרי הוצאת האלבום הופיעה כרמלה גרוס ואגנר בהרכבה האחרון: ערן צור בבס ושירה, מוטי ביקובסקי בגיטרה ואורי בלק בתופים. לאחר מכן הלהקה הפסיקה להתקיים, בלי שהוכרז על כך רשמית, ובהפקות הבאות של צור ניתן הקרדיט לו בלבד.
היסטוריה > הופעות איחוד

בנובמבר 2001 איחד צור את ההרכב המקורי של כרמלה גרוס ואגנר (אורי פרוסט בגיטרה, אורי בלק בתופים, אבשלום כספי בקלידים וצור בבס ושירה) לשתי הופעות איחוד במועדון "בארבי". באוגוסט 2011 התאחדה הלהקה למופע הפתיחה להופעתה של להקת אינטרפול בתל אביב. בפברואר 2012 שוב התאחדה הלהקה, לארבע הופעות. ב-27–29 בפברואר
והופעה נוספת באחד למרץ 2024, תתאחד הלהקה פעם נוספת ותקיים ארבע הופעות במועדון "בארבי" לרגל חגיגות הוצאת מהדורה מחודשת לאלבומם הראשון על גבי תקליט. במקור, הלהקה תכננה הופעה אחת, אך בעקבות העובדה שכל הכרטיסים נמכרו פחות מיום הוחלט על הופעה שנייה ואחר כך שלישית ורביעית שגם אליהן נמכרו כל הכרטיסים תוך זמן קצר, ולבסוף הוחלט על הופעה חמישית.
אלבומים

פרח שחור (1991)
עיוור בלב ים (1995)
הערות שוליים

↑  דודי פטימר, ‏חיים את החיים: חברי "כרמלה גרוס ואגנר" חוזרים לימי הלהקה הסוערים, באתר מעריב אונליין, 19 בספטמבר 2021
↑  מיכל פלטי, היום הופעת האיחוד של "כרמלה גרוס ואגנר", באתר הארץ, 26 בנובמבר 2001
↑  רדיו קול יזרעל, סיקור הופעה "פרח שחור"
| --- | --- |
בקרת זהויות :  NLI: 987007303835005171
כריסטיאן ירווי

| --- | --- |

 לידה:  13 ביוני 1972 (בן 52) טאלין, ברה"מ 
 מוקד פעילות:  ניו יורק, לייפציג 
 מקום לימודים:  אוניברסיטת מישיגן, בית הספר מנהטן למוזיקה 
 עיסוק:  מנצח, פסנתרן, מלחין, מעבד מוזיקלי
 סוגה:  מוזיקה קלאסית 
 שפה מועדפת:  אנגלית 
 כלי נגינה:  פסנתר
 בן או בת זוג:  Leila Josefowicz 
 kristjanjarvi.com
 פרופיל ב-IMDb
 
Kristjan Järvi (2021)
כריסטיאן ירווי (באסטונית: Kristjan Järvi, נולד ב-13 ביוני 1972 בטאלין שבאסטוניה) הוא מנצח, פסנתרן, מלחין ומעבד מוזיקלי אסטוני-אמריקאי. כריסטיאן הוא בנו הצעיר של נמה ירווי. אחיו, פאבו ומריקה גם הם מוזיקאים.
ביוגרפיה

כאשר היה בן שבע היגר ירווי יחד עם משפחתו לארצות הברית, שם השתקעו בראמסון שבניו ג'רזי.
ירווי גדל בניו יורק, שם למד נגינה בפסנתר אצל נינה סווטלנובה בבית הספר מנהטן למוזיקה. בהמשך למד ניצוח באוניברסיטת מישיגן אצל קנת קיסלר.
משנת 1998 עד 2000 שימש ירווי כעוזר מנצח לאסה-פקה סאלונן בתזמורת הפילהרמונית של לוס אנג'לס. הוא המייסד והמנהל המוזיקלי של האנסמבל האבסולוטי, השוכן בניו יורק.
בשנת 2007 קיבל ירווי עם האנסמבל האבסולוטי את פרס הבנק של גרמניה על הישג אמנותי יוצא דופן.
ירווי כיהן כמנצח ראשי ומנהל מוזיקלי של תזמורת האופרה של ארצות הצפון באומה שבשוודיה בשנים 2000 עד 2004. בין השנים 2004 - 2009 הוא היה המנצח הראשי של תזמורת אמני הצליל בווינה, אוסטריה. ירווי משמש גם כיועץ אמנותי לתזמורת הקאמרית של בזל, שווייץ. ירווי היה מועמד לפרס גראמי, וכן קיבל את פרס מבקרי התקליטים הגרמנים ופרס גראמי שוודי על אלבום האופרה שלו "אי האושר".
ירווי עומד בקשרים כמנצח אורח עם מספר תזמורות, בהן התזמורת הסימפונית של לונדון (עמה יש לו חוזה בלעדיות הופעות), תזמורת הגוונדהאוס של לייפציג, התזמורת הסקסונית הממלכתית של דרזדן, התזמורת הסימפונית של קלן ותזמורת רדיו ברלין בגרמניה, התזמורת הסקוטית הלאומית, תזמורת ה-BBC הלאומית של ויילס והתזמורת הפילהרמונית המלכותית של ליברפול בבריטניה.
הרפרטואר של ירווי כולל יצירות מן התקופה הקלאסית והרומנטית, אך הוא מומחה גם למלחינים מן המאה ה-20 ולמוזיקה עכשווית, שהזמין יצירות אצל ארוו פרט, ה. ק. גריבר, ארקי-סוון טואור, אזקיאל וינאו ופטר ואהי.
במסגרת פעילותו הפילנתרופיות ייסד ירווי קרן להעשרה מוזיקלית בבית יתומים באסטוניה ואת האקדמיה האבסולוטית בברמן שבגרמניה.
חיים אישיים

לירווי בן, לוקאס, מנישואיו הראשונים לכנרת ליילה יוזפוביץ. הוא ואשתו השנייה, החלילנית היילי מליטה הורים לבן, פין ביירון.המשפחה מתגוררת לסירוגין בווינה ובפלורידה.
הערות שוליים

↑  Wise,Brian. "A Maestro And His Plans For Reshaping An Orchestra", הניו יורק טיימס, April 18, 2004. Accessed November 4, 2008. "A year after the incident, the Jarvi family -- his wife, Lillia; his sons, Paavo and Kristjan; and his daughter, Maarika -- packed their bags and settled in Rumson."
↑  Anthony Tommasini (27 באוקטובר 2000). "Putting Music Back Together Again". New York Times. נבדק ב-2008-04-22. {{cite news}}:  (עזרה)
↑  Tanja Dorn. "IMG Artists Profile: Kristjan Järvi". IMG Artists. אורכב מ-המקור ב-2008-04-30. נבדק ב-2008-04-23.
↑  Ben Mattison (20 בדצמבר 2005). "Kristjan Järvi Extends Contract With Austria's Tonkünstler Orchestra". Playbill Arts. נבדק ב-2008-04-22. {{cite news}}:  (עזרה)
↑  Mary Ellyn Hutton, "Meet another Järvi". Cincinnati Post, 10 July 2007.
| --- | --- |
בקרת זהויות :  NLI: 987007335604705171  PLWABN: 9810705877605606  BIBSYS: 8000971  BnF: cb141917765 (data)  GND: 124060528  ISNI: 0000 0001 0962 0626  LCCN: no00070667  MusicBrainz: 8360056a-96e2-4c7f-b81a-2d20d83e519a  NKC: pna20201095921  SUDOC: 157525759  VIAF: 27994829   WorldCat (עם VIAF): 27994829
להתאהב מחדש

| --- | --- |
כרזת הסרט
כרזת הסרט
 בימוי:  ברט פרוידליך
 הופק בידי:  מרק גיל, רוברט כץ
 תסריט:  ברט פרוינדליך
 עריכה:  כריסטופר טלפסן
 שחקנים ראשיים:  קתרין זיטה-ג'ונס ג'סטין ברת'ה
 מוזיקה:  קלינט מנסל
 צילום:  ג'ונתן פרימן
 מדינה:  ארצות הברית ארצות הברית
 חברת הפקה:  51 Minds Entertainment 
 חברה מפיצה:  The Film Department
 שיטת הפצה:  וידאו על פי דרישה 
 הקרנת בכורה:  6 בספטמבר 2009
 משך הקרנה:  95 דקות
 שפת הסרט:  אנגלית
 סוגה:  קומדיה רומנטית, סרט דרמה 
 הכנסות:  $21,790,414
 דף הסרט ב־IMDb
 
להתאהב מחדש (באנגלית: The Rebound) הוא סרט קולנוע אמריקאי מסוגת קומדיה רומנטית משנת 2009 בכתיבה ובימויו של ברט פרוידליך, עם קתרין זיטה-ג'ונס וג'סטין ברת'ה בתפקידים הראשיים.
העלילה היא על אם יחידנית המתאהבת בבחור צעיר המשמש שמרטף לילידיה.